**NÁRODNÁ   RADA SLOVENSKEJ   REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VIII. volebné obdobie**

Číslo: CRD-2124/2022

**1212a**

**S p o l o č n á    s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších prepisov (tlač 1212)** v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších prepisov (tlač 1212)** podáva Národnej rade Slovenskej republiky v súlade   s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1808 z 8. novembra 2022 pridelila  **vládny návrh zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších prepisov (tlač 1212)** na prerokovanie týmto výborom:

**Ústavnoprávnemu výboru Národnej rady Slovenskej republiky**

**a**

**Výboru Národnej rady Slovenskej republiky pre verejnú správu a regionálny rozvoj;**

Výbory prerokovali predmetný  návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol   návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu  zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Výbory Národnej rady Slovenskej republiky, ktorým bol  návrh zákona pridelený zaujali k nemu nasledovné stanoviská:

**Ústavnoprávny výbor** Národnej rady Slovenskej republiky uznesením č. 636 z 24. novembra 2022 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

**Výbor Národnej rady Slovenskej republiky pre verejnú správu a regionálny rozvoj** uznesením č. 185 z 24. novembra 2022 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

**IV.**

Z uznesení výborov Národnej rady Slovenskej republiky uvedených pod bodom III. spoločnej správy vyplynuli tieto pozmeňujúce a doplňujúce návrhy:

1. V čl. I bode 1 v § 8 ods. 5, bode 3 v § 11a ods. 1 a § 11b ods. 1 sa za slovami „vo voľbách do Národnej rady Slovenskej republiky“ vypúšťa čiarka a slová „vo voľbách prezidenta Slovenskej republiky“.

Úprava sa predkladá z dôvodu neschválenia vládneho návrhu ústavného zákona (tlač 1098). Z tohto dôvodu je potrebné zosúladiť návrh zákona reflektujúc lehoty ustanovené v platnom znení Ústavy Slovenskej republiky. Keďže zmeny ústavou zakotvených lehôt národná rada neschválila, vo voľbách prezidenta sa nebude uplatňovať voľba poštou z dôvodu nedostatočného časového priestoru na jej faktické vykonanie. Napriek tejto skutočnosti aktívne volebné právo občanov Slovenskej republiky žijúcich v zahraničí ostáva zachované. Okrem toho bolo potrebné z toho istého dôvodu z návrhu zákona vypustiť ustanovenia upravujúce možnosť spojenia termínu konania druhého kola volieb prezidenta a volieb do Európskeho parlamentu.

Ústavnoprávny výbor NR SR

**Gestorský výbor odporúča schváliť.**

1. V čl. I bode 3 sa v § 11a ods. 8 slová „a § 11a“ nahrádzajú slovami „a odseku 1“ .

Legislatívno-technická úprava, keďže ustanovenie je súčasťou § 11a.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V čl. I bode 34 sa v § 59 ods. 3 slová „§ 11 ods. 4 písm. a) až c)“ nahrádzajú slovami „§ 11a ods. 4 písm. a) až c)“.

Oprava nesprávneho vnútorného odkazu.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V čl. I sa vypúšťajú body 40 až 47, 49 až 51, 53 až 57, 59 a 60.

Nasledujúce body sa primerane prečíslujú.

Úprava sa predkladá z dôvodu neschválenia vládneho návrhu ústavného zákona (tlač 1098). Z tohto dôvodu je potrebné zosúladiť návrh zákona reflektujúc lehoty ustanovené v platnom znení Ústavy Slovenskej republiky. Keďže zmeny ústavou zakotvených lehôt národná rada neschválila, vo voľbách prezidenta sa nebude uplatňovať voľba poštou z dôvodu nedostatočného časového priestoru na jej faktické vykonanie. Napriek tejto skutočnosti aktívne volebné právo občanov Slovenskej republiky žijúcich v zahraničí ostáva zachované. Okrem toho bolo potrebné z toho istého dôvodu z návrhu zákona vypustiť ustanovenia upravujúce možnosť spojenia termínu konania druhého kola volieb prezidenta a volieb do Európskeho parlamentu.

Ústavnoprávny výbor NR SR

**Gestorský výbor odporúča schváliť.**

1. V čl. I bode 57 sa v § 107a ods. 4 slová „§ 11 ods. 4 písm. a) až c)“ nahrádzajú slovami „§  11a ods. 4 písm. a) až c)“.

Oprava nesprávneho vnútorného odkazu.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V čl. I bod 58 znie:

„58. V § 113 ods. 1 sa za písmeno d) vkladá nové písmeno e), ktoré znie:

„e) počet voličov, ktorí odovzdali obálku podľa § 24,“.

Doterajšie písmená e) až h) sa označujú ako písmená e) až i).“.

Úprava sa predkladá z dôvodu neschválenia vládneho návrhu ústavného zákona (tlač 1098). Z tohto dôvodu je potrebné zosúladiť návrh zákona reflektujúc lehoty ustanovené v platnom znení Ústavy Slovenskej republiky. Keďže zmeny ústavou zakotvených lehôt národná rada neschválila, vo voľbách prezidenta sa nebude uplatňovať voľba poštou z dôvodu nedostatočného časového priestoru na jej faktické vykonanie. Napriek tejto skutočnosti aktívne volebné právo občanov Slovenskej republiky žijúcich v zahraničí ostáva zachované. Okrem toho bolo potrebné z toho istého dôvodu z návrhu zákona vypustiť ustanovenia upravujúce možnosť spojenia termínu konania druhého kola volieb prezidenta a volieb do Európskeho parlamentu.

Ústavnoprávny výbor NR SR

**Gestorský výbor odporúča schváliť.**

1. V čl. I bode 76 sa v § 207 ods. 3 slová „§ 11 ods. 4 písm. a) až c)“ nahrádzajú slovami „§  11a ods. 4 písm. a) až c)“.

Oprava nesprávneho vnútorného odkazu.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V čl. I bode 76 sa v § 207 ods. 7 úvodnej vete slová „konania volieb“ nahrádzajú slovami „konania referenda“.

Legislatívno-technická oprava pojmu, keďže ide o ustanovenie upravujúce konanie referenda (rovnako je to upravené aj v § 208 ods. 4).

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. Čl. I sa dopĺňa bodom 81, ktorý znie:

„81. Za § 220a sa vkladá § 220b, ktorý vrátane nadpisu znie:

„§ 220b

Prechodné ustanovenie k úpravám účinným od 1. marca 2023

Postup podľa tohto zákona v znení účinnom od 1. marca 2023 sa prvýkrát uplatní vo  voľbách do Národnej rady Slovenskej republiky a v referende, ktoré sa uskutočnia po  1. januári 2024.“.“.

Vzhľadom na potrebu úprav informačných systémov a komplexné praktické zabezpečenie nového systému voľby poštou zo zahraničia možno spôsob voľby poštou podľa navrhovaného znenia zákona prakticky prvýkrát uplatniť až v riadnom termíne volieb do Národnej rady Slovenskej republiky začiatkom roka 2024. Z toho dôvodu je potrebná explicitná úprava prechodného ustanovenia, a to najmä pre prípady uskutočnenia predčasných volieb do Národnej rady Slovenskej republiky alebo nepredvídaného referenda ešte počas roka 2023, čo k dnešnému dňu nemožno vylúčiť.

Ústavnoprávny výbor NR SR

**Gestorský výbor odporúča schváliť.**

1. Za Čl. I sa vkladá nový Čl. II, ktorý znie:

#### „Čl. II

Zákon č. 483/2001 Z. z. o bankách a o zmene a doplnení niektorých zákonov v znení zákona č. 430/2002 Z. z., zákona č. 510/2002 Z. z., zákona č. 165/2003 Z. z., zákona č. 603/2003 Z. z., zákona č. 215/2004 Z. z., zákona č. 554/2004 Z. z., zákona č. 747/2004  Z. z., zákona č. 69/2005 Z. z., zákona č. 340/2005 Z. z., zákona č. 341/2005  Z. z., zákona č. 214/2006 Z. z., zákona č. 644/2006 Z. z., zákona č. 209/2007 Z. z., zákona č. 659/2007 Z. z., zákona č. 297/2008 Z. z., zákona č. 552/2008 Z. z., zákona č. 66/2009 Z.  z., zákona č. 186/2009 Z. z., zákona č. 276/2009 Z. z., zákona č. 492/2009 Z. z., zákona č. 129/2010 Z. z., zákona č. 46/2011 Z. z., zákona č. 130/2011 Z. z., zákona č. 314/2011 Z.  z., zákona č. 394/2011 Z. z., zákona č. 520/2011 Z. z., zákona č. 547/2011  Z. z., zákona č. 234/2012 Z. z., zákona č. 352/2012 Z. z., zákona č. 132/2013 Z. z., zákona č. 352/2013 Z. z., zákona č. 213/2014 Z. z., zákona č. 371/2014 Z. z., zákona č. 374/2014 Z. z., zákona č. 35/2015 Z. z., zákona č. 252/2015 Z. z., zákona č. 359/2015 Z.  z., zákona č. 392/2015 Z. z., zákona č. 405/2015 Z. z., zákona č. 437/2015 Z. z., zákona č. 90/2016 Z.  z., zákona č. 91/2016 Z. z., zákona č. 125/2016 Z. z., zákona č. 292/2016 Z.  z., zákona č. 298/2016 Z. z., zákona č. 299/2016 Z. z., zákona č. 315/2016 Z. z., zákona č. 386/2016 Z. z., zákona č. 2/2017 Z. z., zákona č. 264/2017 Z. z., zákona č. 279/2017 Z. z., zákona č. 18/2018 Z. z., zákona č. 69/2018 Z. z., zákona č. 108/2018 Z.  z., zákona č. 109/2018 Z. z., zákona č. 177/2018 Z. z., zákona č. 345/2018 Z. z., zákona č. 373/2018 Z. z., zákona č. 6/2019 Z. z., zákona č. 30/2019 Z. z., zákona č. 54/2019 Z. z., zákona č. 211/2019 Z. z., zákona č. 305/2019 Z. z., zákona č. 390/2019 Z. z., zákona č. 340/2020 Z. z., zákona č. 423/2020 Z. z., zákona č. 209/2021 Z. z., zákona č. 310/2021 Z. z., zákona č. 431/2021 Z. z., zákona č. 454/2021 Z. z., zákona č. 512/2021 Z. z., zákona č. 92/2022 Z. z. a zákona č. 123/2022 Z. z. sa dopĺňa takto:

V § 27g ods. 2 prvej vete sa na konci pripájajú tieto slová: „alebo ak banka alebo pobočka zahraničnej banky nevedie platobné účty spotrebiteľom“.“.

Doterajší Čl. II sa primerane prečísluje.

Nový Čl. II nadobúda účinnosť dňom vyhlásenia, čo sa premietne do doterajšieho Čl. II pri  vyhotovovaní čistopisu vládneho návrhu zákona.

V súvislosti s vložením nového článku sa primerane upraví názov zákona.

Podľa § 27g v súčinnosti s § 122yf zákona č. 483/2001 Z. z. o bankách a o zmene a doplnení niektorých zákonov sa zaviedla povinnosť pre banky a pobočky zahraničných bánk na požiadanie dotknutých osôb (kandidátov vo voľbách) zriadiť a viesť osobitný platobný účet, na ktorom sa vedú finančné prostriedky na úhradu nákladov na volebnú kampaň a na ktorom sú tieto údaje bezplatne, diaľkovo a nepretržite prístupné tretím osobám, tzv. transparentný účet najneskôr od 1. januára 2023. Vzhľadom na to, že ustanovenie sa vzťahuje aj na banky a pobočky zahraničných bánk, ktoré v súčasnosti nevedú účty spotrebiteľom, vyvolalo by to v týchto bankách a pobočkách zahraničných bánk neplánované finančné náklady na zabezpečenie technickej podpory v súvislosti s realizáciou predmetnej zákonnej povinnosti, ako aj nastavenie a splnenie nových a špecifických podmienok pre klientov – spotrebiteľov v súlade so zákonom o bankách a rozsiahlou právnou úpravou viažucou sa na  spotrebiteľov. To by mohlo nepriaznivo vplývať na  spĺňanie prudenciálnych požiadaviek týmito bankami a pobočkami zahraničných bánk. Navrhuje sa preto, aby povinnosť zriadiť a viesť transparentný účet určený na volebnú kampaň sa vzťahovala len na tie banky alebo pobočky zahraničných bánk, ktoré už v súčasnosti vedú účty pre spotrebiteľov.

Ústavnoprávny výbor NR SR

**Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o bodoch 1 až 10 zo spoločnej správy, s  odporúčaním gestorského výboru **schváliť**.

**VI.**

Gestorský   výbor na základe  stanovísk výborov k**vládnemu návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších prepisov (tlač 1212)** odporúča Národnej rade Slovenskej republiky predmetný návrh  zákona **schváliť** v znení schválených pozmeňujúcich a doplňujúcich návrhov uvedených v spoločnej správe.

Spoločná správa výborov Národnej rady Slovenskej republiky o prerokovaní **vládneho návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších prepisov (tlač 1212a)** bola schválená  uznesením gestorského  výboru č. 201 zodňa **29. novembra 2022.**

Týmto uznesením výbor zároveň poveril spoločného spravodajcu **Petra DOBEŠA,** aby na schôdzi Národnej rady Slovenskej republiky pri rokovaní o predmetnom  návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Jozef L U K Á Č, v. r.**

predseda

Výboru NR SR pre verejnú správu a regionálny rozvoj

V Bratislave 29. novembra 2022